[{"text_idx": "#000005", "text": "10 va\u0308liskuraatorit tutvub Eestis kohaliku kunstieluga"}, {"text_idx": "#000006", "text": "Esmaspa\u0308eval, 12. oktoobril saabus Eestisse 10 va\u0308liskuraatorit 9 va\u0308lisriigist, kes na\u0308dala jooksul kohtuvad kohaliku kunstieluga. Intensiivse programmi raames ku\u0308lastavad kuraatorid 16 kunstniku ateljeesid, kohtuvad kohalike kunstiprofessionaalide ja -institutsioonidega Tallinnas ja Tartus ning kuulavad loenguid Eesti ajaloost ja kultuurist. Visiidile eelnes akadeemiline osa, kus osalejad to\u0308o\u0308tasid la\u0308bi nende jaoks valitud artiklid Eesti la\u0308hikunstiajaloost. 19. oktoobril so\u0303idab grupp Helsingisse, kus toimub programmi teine osa."}, {"text_idx": "#000007", "text": "Arenduskeskuse ja Curatorial Program for Research (CPR) koosto\u0308o\u0308s su\u0308ndinud visiidi eesma\u0308rgiks on pakkuda su\u0308vendatud teadmisi ja otsekontakte Eesti kunstiprofessionaalidega. Osalemiseks pidid kuraatorid la\u0308bima konkursi, kuhu laekus u\u0308le 90 taotluse kogu maailmast. Tegemist on esmakordse sellises mahus rahvusvahelistele kuraatoritele suunatud programmiga Eestis. Kohapeal tehtud uurimisto\u0308o\u0308 po\u0303hjal esitab iga kuraator hiljem na\u0308ituseprojekti, kuhu on kaasatud Eesti kunstnikke. 10 projekti hulgast valib vo\u0303itja New Yorgis elav rahvusvaheline kunstistaar Rirkrit Tiravanija. Preemiaga ka\u0308ib kaasas na\u0308ituse teostamiseks antav produktsioonitoetus 10 000 dollarit."}]